የለውጡን የአንድ ዓመት ጉዞ በማስመልከት በባህር ዳር ሀገር አቀፍ ውይይት እየተካሄደ ነው
የለውጡን የአንድ አመት ጉዞ በማስመልከት ሀገር አቀፍ ህዝባዊ የውይይት መድረክ በባህር ዳር ከተማ እየተካሄደ ነው፡፡በውይይቱ የአማራ ክልል ርዕሰ መስተዳደር ዶክተር አምባቸው መኮንንን ጨምሮ ጥሪ የተደረገላቸው እንግዶችና የባህርዳር ከተማ ነዎሪዎች እየተሳተፉ ይገኛሉ፡፡በዚህ ሀገር አቀፍ የውይይት መድረክም በተለያዩ ርዕሰ ጉዳዮች ዙሪያ የሚያተኩሩ ፅሁፎች ይቀርባሉ፡፡በመድረኩ ዶክተር አለማየሁ ዋሴ፣ አቶ ሙላቱ ገመቹ፣ ፕሮፌሰር በየነ ጴጥሮስ፣ አቶ ዮሐንስ ቧያለው፣ አቶ ልደቱ አያሌው፣ አቶ ደሴ ጥላሁን፣ ዶክተር አረጋዊ በርኼ፣ ዶክተር ንጉሴ ምትኩ፣ አቶ በለጠ ሞላ እና ኢንጅነር ይልቃል ጌትነት ናቸው ጹሑፎቻቸውን የሚያቀርቡት፡፡መርሃ ግብሩ በአማራ ክልል የመንግስት ኮሙዩኒኬሽን ጉዳዮች ጽህፈት ቤት እና በባህር ዳር ወጣቶች ትብብር የተዘጋጀ ነው ተብሏል፡፡ (ኤፍ.ቢ.ሲ)